
nta nos den un 


di 16%. (2020) 


E aña siguiente nos a 


E aña aki e deficit 


ta 4%. (2022) 


otro aña tin un deficit 


di 0.6%. (2023) 


Despues di reunion di Conseho di Minister di reino, Secretario 
di Estado Alexandra van Huffelen a duna un entrevista na 
prensa di Corsou. A puntra señora van Huffelen dicon no a 
trata e conseho di CAft pa duna Aruba un aanwijzing. 


Secretario di Estado Alexandra van Huffelen a contesta cu tin 
un proceso pa esaki. CAft apenas a duna un conseho, pero 
ainda tin e posibilidad pa Aruba reacciona, y e ta spera cu e 
ora por sali afo, pasobra ningun hende ta desea un aanwijzing 
awor aki. 


“Nos ta spera cuAruba sigui traha riba e cambio die presupuesto 
pa 2022. Aruba mester hisa su entradanan di belasting of otro 
tipo di entrada. Aruba mester baha su gastonan tambe, pasobra 
ta hopi importante pa pais Aruba tin un base financiero fuerte pa 
sali mas fuerte for di e crisis. Esey basicamente ta e conseho 
di CAft. Awor ta Aruba mester reacciona y despues Conseho 
di Minister di Reino lo trata e topico aki”, Secretario di Estado 
Alexandra van Huffelen a indica. Hulanda ta preocupa pa e 
situacion financiero di país Aruba. Na Aruba tambe Gobierno ta 
preocupa cu e situación financiero, desde 2017, segun Prome 
Minister Evelyn Wever-Croes. 


Prome Minister Evelyn Wever-Croes a splica den conferencia 
di prensa cu Gobierno di Aruba ya ta trahando riba e cambio 
di presupuesto 2022, y lo entrega esaki despues di reces na 
Parlamento. Eyden ta tene cuenta cu varios recomendacion di 
CAft. 


“Gobierno di Aruba y Gobierno di Hulanda ta di acuerdo cu 
Aruba mester sali di deficit y bay den surplus. E unico diferencia 
ta, con lihe. Si ta pa CAft e aña aki mester hisa impuesto cu 15 
miyon florin, y otro aña cu 170 miyon florin. Gobierno di Aruba 
a splica hopi biaha cu esaki no ta responsabel pa haci, e lo 
kibra nos crecemento economico. Esey IMF tambe a conseha 
Aruba, pa no forsa mucho hopi ni mucho lihe, pasobra e lo tin 
consecuencianan negativo pa economia di Aruba den futuro, 
Prome Minister a duna di conoce. 


Tampoco Prome Minister Evelyn Wever-Croes ta comparti e 
opinion di CAft cu Aruba no a haci suficiente pa baha e deficit. 
“Prome cu pandemia Gabinete Wever-Croes l a realisa surplus 
den 2019, mientras cu e norma pa 2019 tabata un deficit di 0.5%. 
Pa 2020 tabata tin un surplus proyecta di casi 1% mientras e 
palabracion tabata un pruesupuesto balansa, kiermen nada 
na deficit. Pues nos a prueba cu nos tin e determinacion y 
capacidad pa hace. 


Pero e pandemia a benta nos den un deficit di 16%. E aña 
siguiente nos a baha e deficit pa 9%, e aña aki e deficit ta 4% 
y awor nos ta bahando e na 2% den e presupuesto supletorio, 
y pa otro aña tin un deficit proyecta di 0.6%. Di 16 pa 9 pa 4 pa 
2 pa 0.6, ta un resultado hopi remarcable. Pues pa e motibo 
aki nos no ta comparti e opinion di CAft cu Aruba no a haci 
suficiente”, Prome Minister Evelyn Wever-Croes a duna como 
reaccion. 


Gobierno di Aruba lo sigui na mesa cu Hulanda e simannan 
nos dilanti pa asina evita un aanwijzing. Ademas ta trahando 
hunto cu otro instituto di Hulanda pa asisti Aruba den logra 
esaki. 

Premier Evelyn Wever - Croes: 


PROME MINISTER TA BAYENDO HULANDA 
PA DELIBERA CU SECRETARIO DI ESTADO 
YAN HUFFELEN TOCANTE PAGO DI 5% BEK 
NA EMPLEADONAN PUBLICO 


Manera cu ta conoci, tin un diferencia di opinion entre Gobierno 
di Hulanda y Gobiernonan di Aruba, Corsou y Sint Maarten 
acerca di stopmento di recorte / pago bek na empleadonan 
publico. 


Prome Minister Wever - Croes ta splica di e situacion entre 
Hulanda y Aruba. Aruba a haci peticion pa reduci e recorte 
salarial pa fin di e luna aki, esta juli. Secretario di Estado 
Alexandra van Huffelen a bisa cu ainda no por a tuma un 
decision den Conseho di Minister di Reino pa motibo cu falta 
poco informacion ainda. Manera Gobierno di Aruba a indica, 
e siman aki lo sigui delibera riba esaki. Manera cu a anuncia 
ya pa algun tempo caba, deseo di Gobierno di Aruba ta pa por 
paga e 5% di salario bek na empleadonan publico fin di e luna 
aki, y p'esey Prome Minister Evelyn Wever - Croes ta bayendo 
Hulanda pa delibera cu Secretario di Estado van Huffelen. 


Pa loke ta trata e peticion di Corsou pa paga e placa di 
gratificacion na empleadonan publico di Corsou, Premier 
Wever - Croes a indica cu Secretario di Estado van Huffelen a 
bisa cu esey no ta posibel pasobra Corsou ta actua contra di e 
palabracionnan haci den Conseho di Minister di Reino. 


Acerca di Sint Maarten, ta conoci cu nan a haci e pago caba 
luna pasa, y riba esey Secretario di Estado van Huffelen a bisa 
cu mester haya un poco mas informacion pa compronde con 
e aumento aki ta pas dentro di e cuadro y palabracionnan haci 
den Conseho di Minister di Reino. 


Prome Minister a expresa cu pa Aruba e ta relevante cu e 
siman aki reuni cu Secretario di Estado van Huffelen pa purba 
sali afo di esaki y pa por haci e pago fin di e luna aki. 

Prome Minister Evelyn Wever-Croes: 
Prome Minister ta gradici Minister Dangui Oduber y 
Minister Endy Croes 


LOTTO PA DEPORTE TA BEK PA PAIS ARUBA 


“Cu e logro qki, Lotto pa Deporte ta sali gana. Nos hobennan 
deportista ta sali gana. Aruba ta sali gana” 


E siman a habri cu un awa cero torencial di bendicion grandi 
riba nos isla. Sinembargo, Prome Minister Evelyn Wever- 
Croes a expresa, nos pais no solamente a ricibi e bendicion di 
un dushi yobida, sino a ricibi tambe e bendicion cu e logro cu 
Lotto pa Deporte ta bay cay den man di Aruba atrobe. 


Dialuna mainta, den un conferencia di prensa di Gobierno di 
Aruba na Renaissance Convention Center, Minister di Deporte, 
Endy Croes a anuncia cu despues di hopi negosacion fuerte y 
honesto cu Canadian Bank Note, uzando su metodo di maneho 
di e 4D'nan, Deseo, Disciplina, Dedicacion y Determinacion, a 
logra cu awe Lotto pa Deporte ta bek pa pais Aruba. 


“E logro di awe realmente ta yena mi cu un emocion hopi 
particular. E logro di awe, ami ta considera uno importante, 
impactante y historico. Esaki ta muestra cu ora cu di berdad 
ta traha duro cu dedicacion y determinacion, ta logra cosnan 
grandi”, Prome Minister a expresa. 


Desde inicio di Gabinete Wever-Croes | na 2017, a encontra 
retonan riba e tereno di deporte. Minister di Deporte e tempo 
ey, Dangui Oduber, a lucha hopi duro pa duna deporte e luga 
cu e merece mientras cu a pasa den hopi reto den temponan 
no facil. Pero pa e Minister Oduber, deporte tawata tin un 
prioridad hopi halto. 


“Gabinete Wever-Croes Il completo ta di acuerdo cu deporte 
mester haya prioridad na Aruba, apesar di e pandemia y 
crisis financiero. Cada hoben deportista ta un hoben menos 
riba caya. Cada hoben deportista ta un hoben cu ta bay haci 
cosnan grandi pa su pais”, Prome Minister e enfatisa. 


Prome Minister a gradici Minister Dangui Oduber como Minister 
di Deporte den Gabinete Wever-Croes | cu a haci su maximo 
esfuerso pa awe nos a logra cu Lotto ta bek pa Aruba. Tambe 
Prome Minister a gradici Minister Endy Croes cu tawata tin 
e Deseo aki pa Aruba. Cu Disciplina el a sigui traha riba e 
proyecto pa rescata Lotto bek. E no a laga nada stroba su 
Dedicacion pa logra. Y cu e Determinacion di tur dia, awe 
Minister Endy Croes por anuncia cu el a logra. Cu e logro aki, 
Lotto pa Deporte ta sali gana. Nos hobennan deportista ta sali 
gana. Aruba ta sali gana. Pabien Aruba. 


Minister di Enseñansa y Deporte 


Gabinete Wey 7 r z Di Endy Croes 


Gabinete Wever - Croes 


Concluyendo, Prome Minister Evelyn Wever-Croes a expresa 
cu ohala e logro aki ta uno permanente tambe y nunca mas 
ningun gobierno cambia e prioridad pa deporte den desventaha 
pa deporte manera tawata e caso den e Gabinete di e otro 
asignatura. 

MINISTER 


"Maneho ta wordo traha den pueblo y cu pueblo. Nos ta akinan 
pa purba hunto yega na un maneho, y naturalmente e leynan 
pa sostene esaki, na un manera sostenibel, responsabel y den 
dialogo a base di un vision unda naturalesa lo ser considera 
como partner igual den nos comunidad." Asina minister di 
naturalesa, Sr. Ursell Arends a habri un reunion diabierna 
anochi na Centro di Bario Playa Pabou hunto cu un grupo 
grandi di piscadornan. Aki a trata specificamente e tema di 
Spearfishing. 


Actualmente segun ley, Spearfishing no ta permiti. Esaki ta 
tumando luga solamente por medio di un gedoogbeleid cual 
ta permiti personanan den posesion di un permiso pa eherce 
e actividad, pero bou di reglanan hopi estrecho - y segun e 
piscadornan, peligroso tambe. 


Despues di deliberacion cu e departamentonan concerni y 
stakeholders den e veld di Spearfishing, minister Arends a 
tuma e decision cu lo kier bai regula e actividad por medio di 
ley, en bes di di prohibi e actividad. 


Segun minister Arends, tin oportunidadnan pa uza e 
conocemento y experiencia di e piscadornan aki na bentaha 
di proteccion di naturalesa, y tambe pa e coleccion di data 
necesario pa midi cierto impactonan - negativo of positivo - di 
maneho y regulacion riba nos bida marino y calidad di awa di 
nos lama. 


Hunto cu tur e departamentonan concerni, Minister Arends y 
su team a scucha y dialoga cu e spearfishers nan unda nan 
a trece nan ponencianan y preocupacionan dilanti pa asina 
gobierno na su turno, tene esakinan den consideracion den e 
maneho di Spearfishing. 


Minister Arends lo continua cu e discussionnan hunto cu un 
grupo di representante apunta door di e piscadornan, asina 
por continua colaboracion pa yega na un maneho cu ambos 
piscadornan y ambientalistanan por biba cune. 

Un palabra di gradicimento ta bai na tur cu tabata presente y 
pa participa na trece puntonan y experiencia riba e tema aki 
dilanti. 


2022 

CAMPAÑA 3C - TRECE DI ARCHIVO 
NACIONAL ARUBA TA WORDO ALARGA CU 
SEIS SIMAN MAS 


Archiva nos historia ta importante 


— 


Minister Xiomara Maduro ta informa cu e campaña di 
3C-TRECE di Archivo Nacional ta wordo alarga cu seis siman 
mas. E mandatario ta splica cu e temporada di vakantie aki ta 
un bon temporada pa tur ciudadano, instancia y organisacion 
por trece nan materialnan historico pa Archivo Nacional di 
Aruba (ANA). 


E campaña 3C-TRECE ta pa ANA Colecta materialnan 
historico den forma di documento, potret, material audio-visual 
y digital, pa asina por Conoce Historia di nos Pais y Conserva 
nos historia pa nos futuro generacion. 

Archivo Nacional Aruba ta warda, cuida y proteha archivonan 
di Gobierno cu tin un balor historico. Tambe e Departamento 
ta warda documento, potret, material audiovisual y digital di 
persona- of instancianan. ANA ta encarga cu e administracion 
y conservacion di e memoria nacional y e herencia cultural di 
Aruba. 


E mandatario ta gradici tur esnan cu a contribui cu materialnan 
historico importante den e campaña aki. Alabes ta extende 


un yamada na tur ciudadano, famia, instancia publico y priva 
y tambe organisacionnan pa participa den e campaña 3C 
-TRECE. ANA ta conserva e materialnan historico pa asina e 
generacion di aki 30, 40, 50 aña tin e informacion di kico tur a 
pasa na Aruba y con nos a biba. 


“Loke nos warda ta determina eimagen cu futuro generacionnan 
lo tin di nos tempo. Scoge kico pa warda pa un futuro desconoci 
ta un tarea fascinante y responsabel, pero no ta uno facil“, 
asina Marens Engelhard, ex Archivista Principal di Hulanda a 
yega di remarca. Pesey laga esaki ta un tarea conhunto cu nos 
ta haci pa asina preserva historia di nos pais. 


Por pasa trece material historico na ANA, di dialuna pa 
diabierna di 8'or di mainta pa 11.45 di mainta y di 1.30 di merdia 
pa 4'or di atardi. Minister di Cultura ta subraya cu ta masha 
importante pa bo conoce bo historia y bo cultura. E dignatario 
ta enfatisa cu nos mester conoce nos pasado, pa compronde 
nos presente y unda tin cu bay den futuro. Ban archiva nos 
historia ta importante pa nos tur. 

Minister di Finansa ta informa: 


E DEFICIT DI AWOR TA E RESULTADO DI UN 
PANDEMIA Y NO TA MESCOS CU E DEFICIT 
TRAHA DEN AÑANAN DI BONANSA CU A HIBA 
NA SUPERVISION FINANCIERO DI ARUBA 


Aruba ta recuperando di e efecto financiero y economico 
devastador di un pandemia nunca antes bisto, na unda un 
tercera parti di nos economia a bay perdi. E perdida di entrada 
a trece cune deficitnan grandi pa nos Pais di 764 miyon na 
2020, 534 miyon na 2021 y 226 miyon na 2022. Si no tabata pa 
e pandemia, awe Aruba lo a conoce surplus, ya cu na aña 2019 
caba Aruba a conoce un surplus chikito di 4 miyon florin. Pero 
asina mes den e debate publico oponente politico kier crea e 
percepcion cu ta mal maneho financiero ta locual a produci e 
deficitnan grandi aki pa Aruba. Sigur den tur e discusion cu 
ta surgi ultimamente basa riba conseho di CAFT ta bon pa 
mustra e diferencia, ya cu e deficit di awor ta e resultado di 
un pandemia y no ta mescos cu e deficit traha den añanan di 
bonansa cu a hiba na supervision financiero di Aruba. 


DEFICIT DEBI 
GABINETE EMAN 
Asina mes cu Aruba tabata tin placa den caha y economia 
tabata lora, Gabinete Eman a scoge pa traha deficitnan grandi 
cu a hiba na prestamonan grandi y hunto cune a redobla e 
debe di Aruba den apenas 4 aña di gobernacion. Ta e abuso 
y mal maneho financiero practica aki pa Gabinete Mike Eman 
ta locual a hiba na un supervision financiero di Hulanda riba 
Aruba na aña 2015. E mal maneho financiero aki ta locual a 
debilita Aruba su finansa publico grandemente y a laga Aruba 
hopi vulnerabel. 


NA MAL MANEHO FINANCIERO DI 


AWOR TA PANDEMIA A PRODUCI DEFICIT PA ARUBA 
Compara cu e tempo di bonansa, e deficit cu nos por mira 
awor di 764 miyon na 2020, 534 miyon na 2021 y 226 miyon 
na 2022, no ta resultado di mal maneho financiero. Ta un 
pandemia nunca antes bisto na mundo ta locual awor a produci 
e deficitnan aki pa Aruba. Si no tabata pa e pandemia, awe 
Aruba sigur lo a conta cu surplus ya cu na aña 2019 caba 
Gabinete Wever-Croes a mustra e diferencia den maneho 
financiero logrando un surplus chikito di 4 miyon, despues 
cu den 12 aña Aruba a conoce deficitnan nunca antes bisto. 
E diferencia ta bisto, Mike a abusa financieramente di Aruba 
creando deficit nunca antes bisto, y Gabinete Wever Croes 
ta traha pa reduci e defict produci pa un pandemia pa asina 
Aruba por conoce stabilidad financiero. 


AÑANAN DI BONANSA CU DEFICIT NUNCA 
ANTES BISTO 

Ora tira bista riba e añanan di bonansa cu Aruba 
tabata conta cu entrada di dos pilar economico, 
turismo y refineria, nos por mira con un Gobierno 
di AVP a hiba un maneho financiero expansivo cu 
a produci deficitnan nunca antes bisto na Aruba. 
Asina mes cu placa di BBO di Valero y placa di > 
garantia di Plant NV den caha di gobierno, e pa 
Gabinete di Mike Eman a produci deficitnan nunca 
antes bisto den historia di Aruba, di 141 miyon na 
2010, 306 miyon na 2011, 375 miyon na 2012, 344 
miyon na 2013 y un suma record di 448 miyon 
florin na 2014. 

2020 764 
2021 534 

Nos Pais to na di dos lugar den Caribe 


Siman pasa diabierna Gobierno di Aruba a haya e grato noticia 
cu Aruba su evaluacion di e integridad di e sistema financiero 
di nos Pais door di Caribbean Financial Task Force CFATF 
tabata uno exitoso. Aruba ta score na e di dos lugar den Caribe 
pa locual ta integridad di nos sistema financiero. Esaki sigur 
ta un logro grandi pa nos Pais y ta manda un señal fuerte na 
inversionista cu na Aruba nan inversion ta sigura. Banda di 
esaki, e resultado excelente cu Aruba a score cerca CFATF 
ta duna e confiansa cu institutonan financiero por keda conta 
cu e facilidad di corresponding banking haciendo pagonan 
internacional posibel. 


— tO Lu 


For di aña 2018 Gobierno di Aruba a cuminsa prepara pa e 
evaluacion di CFATF cu a tuma lugar na augustus 2021. Un 
trabou den ekipo grandi unda un Grupo di Guia bou liderazgo 
di Minister President Evelyn Wever-Croes a cuminsa reuni 
pa traha riba tur informacion y detayenan pa e evaluacion 
door di CFATF por tabata exitoso. A hiba reunionnan tambe 
cu diferente stakeholders pa asina tur actor importante den e 
evaluacion di Aruba por tabata bon informa y riba e mesun liña 
pa garantisa cu e team di evaluacion di CFATF por a dispone 
di informacion relevante y consiso. E trabou di ekipo aki ta 
locual a logra exito pa Aruba. 


Na Aruba nos por ta hopi orguyoso di e team di profesionalnan 
cu ta percura pa haci un trabou grandi tras di cortina pa asina 


Anti-money laundering 
and counter-tg ist 


f u iay | am. .- - 
sigura e integridad di nos sistema financiero na Aruba. Minister 
Maduro ta gradici tur departamento cu ta forma parti di e 'anti- 
witwasketen' di Aruba, Financial Intelligence Unit, Ministerio 
Publico, Cuerpo Policial, NCTVI, Banco Central, Aduana, 
Departamento di Legislacion, Departamento di Impuesto, 
Departamento Economico, VDA y tur otro stakeholders cu a 
traha duro pa Aruba por a cosecha exito. E mandatario kier 
gradici specialmente e Secretariado di CFATF Aruba den 
persona di srs. George Croes, Marcel 't Mannetje y Gino Giel pa 
nan trabou incansabel pa prepara y coordina ful e evaluacion 
di CFATF na bienestar di Aruba. Masha danki pa kere semper 
den Aruba. 

ENE hbe, 


ARUBA TA EXPERENCIANDO UN 
RECUPERACION HOPI FUERTE. JUNI 2022 A 
SURPASA CIFRANAN DI JUNI 2019 


Recientemente Minister di Turismo y Salud Publico sr. Dangui 
Oduber a ricibi e raportahe di Aruba Tourism Authority pa cu 

luna di juni. E raportaheaki ta duna un bista cuanto bishitante a [Cantidad di bishitante | | 2019 2022|Crecemento! 
yega nos isla den e luna di juni atraves di nos aeropuerto. Den April|93,953 101,696 

luna di juni nos aeropuerto a ricibi 101.696 bishitante y esaki Mei |88,543| 91,403 

ta un cresemento di 2.6% porciento compara cu juni 2019. E ta Juni [98,970| 101,526 

mustra cu Aruba ta experenciando un recuperacion hopi fuerte Ultimo 3 luna a surpasa 100% di recuperacion 


di su turismo. Minister Dangui Oduber ta hopi contento con e recuperacion di 
nos turismo ta bayendo. E mandatario ta hopi optimista, tambe 

Minister Oduber ta señala cu e cifranan di e cantidad di tin pleno confiansa den tur e partnernan den turismo y tambe 

bishitante den luna di juni 2022 a surpasa esun di juni 2019. Es den e pueblo trahador cu a demostra di ta hopi resiliente. 

mas esaki ta di 3 luna consecutivo cu e cifranan di aña 2022ta Turismo ta keda e driver di nos economia. 

surpasando esun di 2019 e mandatario 

ta sigui bisa. 


Minister Oduber ta re capitula cu den 
luna di april di e aña aki a registra un 
recuperacion di nos turismo di 108% 
porciento compara cu april 2019. Tambe 
ambos luna di mei y juni a registra 
e mesun cifra di recuperacion cu ta 
103% porciento compara cu respectivo 
lunanan den aña 2019. 


CANTIDAD 
DI BISHITANTE 


2019 202 
TLIN 03953 [101696 
MI 88,543 | 91,403 | 
w 5050 [101526 


Minister Oduber ta sigui bisa cu e 
mercado Norte Americano ta keda esun 
mas grandi y importante pa Aruba. Den 
juni 2022 Aruba aricibi 83.943 bishitante 
compara cu na juni 2019 cu nos a ricibi 
79.736 for di Estados Unidos y Canada. 
E mercado Norte Americano a conoce 
un cresemento di 5.3% porciento cu ta 
2 bes mastanto cu e promedio di 2.6 
porciento, asina e mandatario a duna di 
conoce. 


sterio di Turismo y Salud Publico 

Minister Dongui Oduber: 


DESPUES DI 5 ANA HOI 


| 4 
Na momento cu Minister Dangui Oduber a drenta gobierno na 
aña 2017, un di su prome obhetivonan tawata pa renegosha 
e contract cu Canadian Bank Note (CBN). E reparticion no 
tawata uno husto caminda Canadian Bank Note despues di 
paga premionan y gastonan operacional ta keda cu 12 miyon 
y deporte ta keda cu 4 miyon. 


Na aña 2017 despues cu AVP a perde eleccion a prolonga e 
nombracion di miembronan Raad van Toezicht (RVT) cu 4 aña. 
Esaki a haci cu a bira nan di 3 periodo cual ta algo cu totalmante 
empugna contra reglanan di bon gobernacion. Minister Oduber 
a dicidi di manda un carta di retiro pa activistanan di partido 
AVP cu tawata forma parti di e RVT pa asina por nombra un 
RVT cu si kier y ta dispuesto pa negosha cu e Canadesnan. 


Consequentemente Minister Oduber a bai corte y den corte 
huez a para na banda di e miembronan di RVT y como tal 
Minister Oduber NO por a retira nan. E RVT aki di activistanan 
di AVP a secuestra Fundacion Lotto Pa Deporte pa 5 aña y 
tawata na aña 2021 cu nan periodo a yega su final cu colega 
minister Endy Croes a haya e oportunidad pa nombra su 
representantenan. Nos ta contento di mira cu e RVT nobo 


Gabinete Weve 


Minister di Enseñc. 


nombra pa minister Croes si tawata dispuesto pa sinta cu CBN 
y renegosha e contrato cu CBN cual a logra cu exito. 


Un palabra di pabien na colega Minister Endy Croes cu e bunita 
logro aki cu sigur lo bay contribui na hopi desaroyonan positivo 
na bienestar di deporte y nos deportistanan. Nos ta mira cu e 
vision di partido MEP pa mehora infrastructura y percura pa 
facilidadnan haya artificial turf lo bira realidad. 

Datos ta importante pa desaroya y monitorea maneho den 
un manera obhetivo y pa aporta na un publico informa cu ta 
wordo mas y mas comprendi y sosteni. Minister di Asuntonan 
Economico, Comunicacion y Desaroyo Sostenibel, mr. Geoffrey 
Wever, a incorpora implementacion di un Sistema Nacional 
di Estadistica (Nationaal Statistisch Systeem (NSS)) den su 
vision di maneho 2021-2025 y recientemente a presenta e 
Plan di Implementacion di e Sistema Nacional di Estadistica 
na Conseho di Minister. 


E Sistema Nacional di Estadistica ta un cooperacion entre 
Oficina Central di Estadistica (Centraal Bureau Statistiek 
(CBS)) y otro productor di estadistica oficial cu e meta di 
garantisa produccion di un gran variedad di estadistica oficial 
di calidad halto, relevante y actual pa asina esaki por forma 
e fundamento di formulacion y evaluacion di maneho y di 
desaroyo sostenibel. 


Diferente investigacionnan internacional haci (door di United 
Nations Economic Commission for Latin America and the 
Caribbean (UN-ECLAC), The Caribbean Regional Technical 
Assistance Centre (CARTAC) IMF, ICON Institute), e 
condicionnan necesario pa implementacion di e Sustainable 
Development Goals (SDGs), e Plan Strategico Nacional, e 
Master Plan y e Landspakket, a mustra riba e importancia di 
un Sistema Nacional di Estadistica na Aruba. 


Na fin di 2021, Minister Geoffrey Wever a institui un Comision 
Sistema Nacional di Estadistica pa implementa un Sistema 
Nacional di Estadisitica na Aruba. E Comision a traha un 
plan di implementacion. Minister Wever a haci peticion 
na United Nations Statistical Division (UNSD) y na United 
Nations Economic Commission for Latin America and the 
Caribbean (UN-ECLAC) pa nan duna feedback riba e Plan 
di Implementacion di e Sistema Nacional di Estadistica. E 
feedback di UNSD y UN-ECLAC riba e plan di implementacion 


tabata hopi positivo. Conseho di Miniser a aproba e plan. 


“E Sistema Nacional di Estadistica lo contribui na un bista 
mas obhetivo y completo di e situacion na Aruba riba diferente 
areanan, dus riba e areanan di e diferente ministerionan, por 
medio di datos confiabel y actual. Esaki lo contribui na maneho 
di gobierno mas responsabel: ora gastonan di gobierno tin 
datos confiabel como base, e fondonan di gobierno ta wordo 
usa mas efectivamente. Esaki ta evita malgastamento di 
fondonan di gobierno, dus mas reduccion di gasto, cual ta un 
elemento crucial di bon gobernacion”. 

Comision di Recuperacion Economico, instala door di minister 
di Asunto Economico, Comunicacion y Desaroyo Sostenibel 
mr. Geoffrey Wever a tene nan di tres y ultimo sesion riba 14 di 
juli 2022. E comision su enfoke ta pa formula incentivanan fiscal 
y economico pa stimula inversionan y crecemento economico 
na Aruba. 


E comision lidera pa minister Wever ta consisti di fiscalistanan, 
abogacia, accountant y representantenan di Free Zone Aruba 
N.V., Aruba Trade and Industry (ATIA), Aruba Hotel and 
Tourism Association (AHATA), Camara di Comercio (KvK), 
Comerciantenan Uni Aruba (CUA) y San Nicolas Business 
Association (SBNA). 


Den e ultimo tres simanan, e comision a reuni tres biaha y 
a brainstorm over di nota di Departmento di Asuntonan 
Economico, Comercio y Industria cu ta consisti di diferente 
propuesta pa con stimula desaroyo economico di nos isla. 
Durante e sesion a trata entre otro e clima di inversion, 
facilidad huridico, compensacion fiscal pa cierto inversionan y 
condicionan necesario. 


E siguiente paso ta pa finalisa e rapport di recomendacion 
di e comision y presenta esaki na Conseho di minister. 
“Mi ta sumamente satisfecho cu e trabao di e comision di Aruba mester 
recuperacion economico. Propuestanan cu sigur lo aporta na di nos TU R! 

stimula nos desaroyo economico duradero” segun minister E 
Geoffrey Wever. 

MINISTER ENDY CROES TA FELICITA SV 
DAKOTA CU NAN 75 AÑA DI EXISTENCIA 


Diabierna ultimo na Centro di Bario Dakota a tuma luga 
celebracion di 75 aña di SV Dakota. Minister di Deporte Endy 
Croes hunto Parlamentario Hendrik Tevreden, directiva di SV 
Dakota y demas invitadonan a presencia e bunita ceremonia 
di celebracion di e ocasion special aki. E mandatario ta felicita 
tur esnan cu a traha y sostene di curason SV Dakota durante 
añanan. Durante e anochi SV Dakota a honra su baluartenan. 
Despues e celebracion a continua cu Massive Brassband, 
Rincon Boyz y Tsunami cu a clausura e anochi den gran forma. 


Pa finalisa e mandatario ta a expresa palabranan di bon deseo 
pa SV Dakota y hopi mas aña di existencia aportando na e 
bario di Dakota. SV Dakota a titula campeon e aña aki den 
futbol division di honor, manera ta wordo bisa Dakota tur dia! 


SOTA TA MUBAR 7. DAKO 

Diabierna ultimo Minister Endy Croes a haci un bishita na St. 
Aloysius School na Noord. Na fin di luna di april por medio di 
un conferencia di prensa e mandatario a anuncia y presenta 
oficialmente e proyecto di renobacion di St. Aloysius School. 


Minister Endy Croes a expresa cu por a tuma nota di cu e 
proyecto ta avansando. E banda panort ta hopi avansa, e 
contratista ta trahando constantemente. Un total di diesdos 
klas lokaal ta wordo completamente renoba full modernisa. E 
otro banda di e scol a cambia full e dak y esaki tambe ta casi 
cla. Nos por a mira cu e oficinanan y biblioteca ta den pleno 
renobacion. E bañonan a wordo aloca pa un otro luga y nan ta 
trahando caba riba esaki. Tambe lo bin un pos completamente 
nobo. 


Den e skin banda pabou lo bin e gymzaal. E mandatario a sigui 
bisa di ta hopi contento con e trabounan ta bayendo, como 
tambe di por a papia cu esnan encarga y nan a splica cu nan 
ta trahando den e tempo stipula. Pa luna di november proximo 
e proyecto lo wordo entrega. E parti di e speelplaats ora cu 
awa yobe semper e scol tabatin problema cu e awa ta keda 
para den e luga. Minister Endy Croes a splica cu su persona 
tabatin combesacion cu DOW, cu nan lo renoba e speelplaats 
completo. Lo traha e afvoer y lo conecta esaki riba un rooi. E 
mandatario a enfatisa cu ohala pa e aña aki 2022 St. Aloysius 
School por wordo entrega completamente renoba, modernisa 
na unda cu e docente y alumnonan por bin bek na nan cas 
original. Finalisando Minister Endy Croes ta contento y ta keda 
monitor e renobacion pa asina por entrega pronto e bunita 
trabou. 

Negociacion fuerte pero honesto den bon boluntad cu CBN 


Dialuna mainta durante conferencia di prensa di Gobierno di 
Aruba bon sintonisa Minister Endy Croes a anuncia e logro 
importante, impactante y historico cu Lotto pa Deporte pronto 
ta bek den man di pais Aruba. Presente na e ocasion historico 
aki tabata Presidente di Parlamento sr. Edgard Vrolijk, Minister 
Presidente di Aruba sra. Evelyn Wever Croes, Ministernan; sr. 
Glenbert Croes, sr. Rocco Tjon, sr. Dangui Oduber como tambe 
Parlamentarionan di coalicion. Tambe presente presidente di 
FLPD sr. Robert Maduro, miembronan di hunta di supervision, 
ekipo cu a negocia, daagelijks bestuur di FFD, presidente di 
25 federacionnan di deporte. Prome Minister Evelyn Wever- 
Croes tambe a hiba palabra y a elogia e logro aki na unda cu 
nos deportistanan ta central. 


Minister Endy Croes cu hopi satisfaccion a informa pueblo di 
Aruba y e mundo deportivo cu despues di negocacionnan fuerte 
pero honesto “in good faith” cu Canada esta (Canadian Bank 
Note) a logra rescata Fundacion Lotto Pa Deporte. Lotto ta 
bira bek di pais Aruba, di pueblo di Aruba y di deporte, manera 


semper nos a conoce como Lotto pa Deporte. 


E mandatario di Deporte a sigui splica cu e vision di Gabinete 
Wever Croes 2 y Minister di Ensenañsa y Deporte semper ta 
cu deporte y deportistanan mester ta central. Cu esaki como 
nos compas a negocia y logra kibra un contracto existente 
cu tabata valido te na aña 2035. A renegocia esaki den “bon 
boluntad' cu Canadian Bank Note y den e proceso aki a logra 
bolter e contracto aki den uno husto unda deporte ta sali gana. 


Tiki di e historia 

Na aña 2011 AVP (1 aña) tras di maneho di Mike de Meza 
y Mike Eman, despues di a construi nan propio scenario, a 
firma un contracto hopi largo y desbentahoso unda a traspasa 
operacion di Lotto pa Deporte totalmente pa Canada. 


Con esaki tabata antes? 

Desde aña 1999 pa 2010 esta pa 11 aña largo CBN tabatin un 
contracto cu Lotto unda Lotto ta paga 8.25% di e benta bruto 
como 'management fee' pa e servicio di tecnologia cu Canada 
ta brinda. Desde 2011 tras di vision di AVP a dicidi di cambia e 
contacto aki y a pasa operacion totalmente pa CBN y a agrega 
15.25% adicional pa ‘Operating Expense y Recovery charge". 
Hunto esaki a acumula un total di 23.5% di e benta bruto. 


Kico e la significa na placa? 

Desde 2011 pa aña 2020 cifranan di jaarrekening di propio 
FLPD ta ilustra y comproba cu CBN aricibi 104 miyon mientras 
deporte na Aruba a ricibi 34 miyon den e mesun periodo. Pues 
un balansa no apropia! 


Den negocacionnan cu ‘top’ di Canada, kendenan tabata na 
Aruba henter siman pasa, nos a yega na otro pa un contracto 
nobo. Hunto a firma un acuerdo cue puntonan di mas importante 
cu ta bay refleha den e contracto nobo, cual contracto, mester 
wordo finalisa dentro di 90 dia, pa luna di october 2022. A 
logra restructura y kita e “operating fee’ cu FLPD tabata paga 
Canada y cu esaki a elimina alrededor 11 miyon pa aña cu AVP 
a regala den e contracto na 2011. Esaki ta significa FLPD/pues 
Aruba lo bay ta den ful control y mas placa lo wordo aloca pa 
nos deportistanan. 


Parti Financiero 

No obstante cu ainda tin retonan financiero grandi pa cu Lotto 
pa Deporte pero e deal nobo aki ta significa un luz nobo na 
horizonte pa deporte y nos deportistanan. 

Continuocion MINISTER ENDY CROES A ANUNCIA CU LOTTO PA DEPORIE.... 


Mi por corda cu sra. Nicole Hoevertsz di COA alabes 
vice -presidente di Committee Olympico International, 
durante ‘stakeholders meeting” na augustus 2021 
a vocifera fuertemente contra e contracto di Lotto y 
a pidi pa aloca mas fondo pa deporte. Mi ta convivi 
cu awe cu Federacionnan a pasa hopi aña den 
duro. Mi ta compronde boso dolor paso mi tambe 
tabata presidente pa hopi aña y ta compronde boso 
perfectamente. 


Reflehando e tempo di bonansa: 

Nos por recorda Gabinete Oduber 3 y 4 hunto cu 
ex Minister Ramon Lee y Dochi Lee, motornan den 
deporte, 2001 pa 2009 a logra inverti den Stadion 
Frans Figaroa, Technical Center Angel Botta, Parke 2 
Jaburibari, Compleho Deportivo Simeon Antonio y 3 
Yara, Stadion Nadi Croes/Crismo Angela, veldnan na 
Pos Chiquito pa nombra algun. Desde 2010 pa 2020 
no a traha ni un compleho y mantencion tabata pober. 
Esaki ta refleha tur cos. 


Trayecto di preparacion pa negosacion: 

Nos tabata sa cu no lo ta algo facil otro a bisami dificil, 
algun otro a conseha mi practicamente imposibel 
paso: como e contracto ta uno 'waterdicht'. Pero unda 
tin un vision cu bo ta kere aden bo ta keda positivo 
y insisti pa crusa cualkier sero pa bienestar di bo 
pueblo. 


Aki nos a aplica atrobe e formula cu mi a bin ta papia Me 
di dje constantemente e 4D: D 
Deseo (pa logra algo grandi bek pa deporte), Disciplina Wawa 
pa keda consistente riba e pensamento cu amor pa 
deporte, Dedicasion pa hinca hopi tempo extra den 
loke bo ta desea y kere aden hunto cu e ekipo di 7, y 
finalmente e Determinacion (pa negocia duro y fuerte 
pero den “good faith”, den bon boluntad ) y awe mi 
por bisa nos a logra. 


Concluyendo Minister Endy Croes kier felicita 
Canadian Bank Note pa nan profesionalismo den R% 
tur sentido di palabra, durante e siman pisa di 
negocacion, Raad Van Toezicht y Director Interino di É 
Lotto y sigur e ekipo cu a negocia. Nos kier yama danki f 
na Minister President, tur ministernan y 11 miembro 
di Parlamento kendenan a para 100% tras di e vision 
pa logra e deal aki. Mi ta felicita tur federacionnan 
pa nan pasenshi, paso cu e logro aki den 2023 pero 
sigur desde 2024 e compromiso pa e ayudo real na 
deporte lo bay ta visibel. Nos a priminti e cambio y 
awe nos ta mustra esaki cu hecho. Lotto ta di Aruba 
atrobe. Lotto ta di Deporte atrobe. Awor si nos por 
bisa Lotto pa Deporte. Pabien Aruba y pabien na e 
Federacionnan, pabien deporte! 

MINISTER ENDY CROES A HACI ENTREGA DI 
“CLINT WHITFIELD OUTSTANDING STUDENT 
AWARDS 2022' NA 10 ALUMNO DI 
COLEGIO ARUBANO 


Palabra di elogio y pabien na alumnonan cu a destaca den 
aña escolar 2021- 2022 


Diadomingo mainta Minister Endy Croes tabatin e honor di 
presencia entrega di Kiwanis Club of Aruba su “Clint Whitfield 
Outstanding Student Awards 2022”. Na e mainta ameno 
aki mandatardio di Enseñansa a hiba palabara pa felicita e 
alumunonan como tambe haci entrega oficial di nan certificado. 
Un total di 10 miho alumno di diferente klas di Colegio Arubano 
HAVO y VWO aricibi e reconocemento basa riba nan excelente 
cifra y prestacion durante aña escolar 2021-2022. Esaki sigur 
ta e resultado di boso esfuerso, deseo, disciplina, dedicacion y 
determinacion, e mandatario a expresa. 


Concluyendo Minister Endy Croes ta gradici Kiwanis Club of 
Aruba pe invitacion y e caluroso bon bini. Alabes ta felicita e 
studiantenan cu nan reconocemento y ta spera cu esaki por ta 
un motivacion pa tur hoben pa kere den nan mesun potencial. 
Palabra di pabien na e mayornan y maestronan cu tabatin e rol 
pa motiva, sostene y educa nos hobennan. Masha pabien nos 
ta orguyoso di boso y hopi exito den aña escolar 2022- 2023! 


UN PANDEMIA CU EFECTO DEVASTADOR 
PA UN ISLA CU SU PILAR ECONOMICO 
TA NOS BISHITANTENAN DI AFO. 

Y UN ISLA DETERMINA PA SALI 


AUN MAS FUERTE FOR DI E SLA DURO AKI. 
UN ISLA CU VISION PA PROGRESA. 

E VISION DI CADA UN DI NOS, 

VISION DI CREATIVIDAD Y INVERSION, 

LO TRECE OPORTUNIDADNAN GRANDI 

PA NOS Y PA NOS FUTURO GENERACIONNAN. 
E PASONAN CU AWE NOS TA TUMA, 

TA LAGA MARCANAN ATRAS 

PA NOS GENERACION HOBEN. 

ESAKI LO TA E COMPAS CU LO DIRIGI NAN 
DEN E HORIZONTE DI OPORTUNIIDADNAN, 
PA CONTINUA CU UN ARUBA 

MAS SOSTENIBEL, FUERTE Y RELIENTE. 


20 AÑA DI 


INVERSION Y 
22 OPORTUNIDAD 


